คือผมทำปรอทวัดไข้แตกแล้วเปิดในเน็ตก็ใช้กระดาษมาเก็บแล้วแต่ตอนปรอทแตกผมเปิดเครื่องฟอกอากาศไว้ เลยอยากรู้ว่าเครื่องฟอกมันจะดูดปรอทเข้าไปมั้ยครับ เพราะตอนปรอทแตกผมก็ลองมาเปิดเน็ตดูว่าจะต้องทำอย่างไรก่อนเลยยังไม่ได้เก็บตอนที่ปรอทแตกเลยแล้วถ้าเกิดเครื่องฟอกอากาศได้ดูดปรอทเข้าไปแล้วผมใช้ผ้าเช็ดเครื่องฟอกอากาศแล้วไปเช็ดด้านในของไมโครเวฟต่อมันจะมีปรอทติดในผ้าหรือไมโครเวฟมั้ยครับ ขอบครับ
สวัสดีค่ะ เมื่อทำปรอทวัดไข้ตกแตกลงพื้น วิธีการจัดการ ได้แก่- สวมผ้าปิดปากปิดจมูก และใช้กระดาษแข็งกวาดสารปรอทมารวมกัน ให้เป็นหยดใหญ่ขึ้น (เป็นการลด พื้นที่ผิวของการะเหิดกลายเป็นไอ) อาจปิดไฟภายในพื้นที่ปนเปื้อน แล้วใช้ไฟฉายส่อง เพราะเมื่อสารปรอทกระทบกับแสงจากไฟฉายจะทำให้มีแสงสะท้อนให้มองเห็นได้ง่าย แล้วตักใส่ภาชนะที่มีฝาปิด และนำไปทิ้งที่ถังขยะอันตราย- สำหรับเศษแก้ว ให้ใช้ปากคีบเก็บเศษแก้วที่ปนเปื้อนอย่างระมัดระวังใส่ภาชนะที่มีฝาปิด- ห้ามใช้ไม้กวาด กวาดสารปรอทที่ไหลออกมา เนื่องจากจะทำให้ปรอทแตกออกเป็นเม็ดเล็กๆ และติดกับไม้กวาด ทำให้กระจายไปทั่วบ้านได้- ห้ามใช้เครื่องดูดฝุ่นดูดสารปรอท เพราะจะเพิ่มการกระจายของไอปรอท ทำให้ตกค้างในเครื่องดูดฝุ่น- ควรเปิดประตูหน้าต่างของห้องที่ทำปรอทตกแตก เพื่อให้ระเหยออกไปนอกบ้านทั้งนี้ หากเปิดเครื่องฟอกอากาศไว้ ก็มีโอกาสที่เครื่องฟอกอากาศจะดูดเอาปรอทเข้าไปในเครื่องได้ แต่ก็น่าจะมีปริมาณไม่มากนัก แนะนำควรแกะส่วนประกอบของเครื่องฟอกอากาศออก และนำไปตากลมนอกบ้าน เพื่อให้ปรอที่อาจตกค้างระเหิดออกกลายเป็นไอให้หมดค่ะสำหรับผ้าที่นำไปเช็ดเครื่องฟอกอากาศ ก็ควรนำไปตากลมตากแดด เพื่อให้ปรอทระเหิดออกกลายเป็นไอให้หมดเช่นกัน แล้วจึงค่อนนำไปซักค่ะส่วนไมโครเวฟ ที่ได้ใช้ผ้าที่อาจเปื้อนปรอทไปเช็ดนั้น ก็ควรนำไปไมโครเวฟออกไปตามลมนอกบ้านเช่นกัน ปรอทที่ตกค้างอยู่ก็จะเหิดออกไปจนหมดเองค่ะ และหลังจากนี้ ก็สามารถใช้เครื่องฟอกอากาศและไมโครเวฟได้ตามปกติค่ะ